Veljko Ražnatović
<s>Veljko Ražnatović (Rijeka Crnojevića, kod Cetinja, 1920 — Beograd, 1986), učesnik Narodnooslobodilačke borbe i  pukovnik avijacije JNA.</s>

<s>Biografija 
Rođen je 1920. godine u Rijeci Crnojevića, kod Cetinja.</s>

<s>Kao omladinac se priključio omladinskom revolucionarnom pokretu i 1939. godine postao član Saveza komunističke omladine Jugoslavije (SKOJ).</s><s>U članstvo Komunističke partije Jugoslavije (KPJ) primljen je u maju 1941. godine.</s>

<s>Nakon okupacije Jugoslavije, 1941. godine učestvovao je u pripremama oružanog ustanka.</s><s>Bio je učesnik Trinaestojulskog ustanka, a potom je radio kao ilegalac na Cetinju, gde je bio član Okružnog komiteta KPJ za Cetinje.</s>

<s>Posle je prešao u jedinicu, gde je obavljao dužnosti zamenika komandira i komandira čete.</s><s>Potom je bio član Politodela Desete krajiške udarne brigade, član Politodela 23. srpske divizije i zamenik političkog komesara 46. srpske divzije.</s>

<s>Avgusta 1945. godine bio je postavljen za političkog komesara Vojnog vazduhoplovnog učilišta i radio je na stvaranju novih pukova i vazduhoplovnih baza.</s><s>Posebno je bio angažovan na organizovanju Komande Vojnog vazduhoplovog učilišta, kao i nastavnog odeljenja i održavanju nastave.</s>

<s>Kasnije se nalazio na službi u Brežicama u Sloveniji, Zagrebu i Pančevu.</s>

<s>Bio je oženjen Slavkom Josifović (1925—2012), sa kojom je imao ćerke Mirjanu, Jasnu i Biljanu i sina — Željka Ražnatovića Arkana (1952—2000).</s>

<s>Nosilac je Partizanske spomenice 1941. i drugih jugoslovenskih odlikovanja, među kojima su — Orden bratstva i jedinstva prvog reda, Orden partizanske zvezde drugog reda, Orden zasluga za narod drugog reda, Orden za hrabrost i Orden partizanske zvezde trećeg reda.</s>

<s>Reference</s>

<s>Literatura</s>

<s>Miloš Milikić Mido Za naše nebo — Monografija prve klase letača Vazduhoplovnog učilišta 1945-1947.</s><s>Beograd 1995. godina.</s>

<s>Crnogorski komunisti
Jugoslavenski partizani
Politički komesari NOVJ
Nosioci Partizanske spomenice 1941.</s><s>Oficiri JNA
Biografije, Cetinje</s>

